
      Р Е Ш Е Н И Е   № 488
           от 21.07.2026 година

за трансформация на целева субсидия за капиталови разходи в трансфер за извършване на неотложни текущи ремонти на общински пътища, улична мрежа и сгради – публична общинска собственост


На основание чл. 4а, ал. 4 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за Бюджета на Националната здравноосигурителна каса за 2026г., чл.124 ал.2 и 3 от ЗПФ, чл.21, ал.1, т.6 от ЗМСМА и указанията по Постановление № 66/03.06.2026г. на Министерския съвет, Общински съвет-Дулово

РЕШИ:

1. Дава съгласие средствата от целевата субсидия за капиталови разходи по чл. 4а, ал. 1 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за Бюджета на Националната здравноосигурителна каса за 2026 г. в размер на 630 426 евро да бъдат  трансформирани  в целеви трансфер за финансиране на текущи ремонти.
2. Кметът на Община Дулово да внесе предложение до Министъра на финансите за трансформиране в трансфер за други целеви разходи за извършване на неотложни текущи ремонти на общински пътища, на улична мрежа и на сгради -  публична общинска собственост, съгласно Приложение № 2 към чл. 2, ал. 4, т.1 от Постановление № 66/03.06.2026 г. на МС - Справка за трансформиране на средства от целева субсидия за капиталови разходи за финансиране на разходи за текущи ремонти /неразделна част от решението/.
3. На основание чл. 60, ал. 1 от Административнопроцесуалния кодекс допуска предварително изпълнение на настоящото решение, тъй като е необходимо да бъдат защитени особено важни обществени интереси, свързани с осигуряването на своевременното финансиране и извършване на неотложни текущи ремонти на общински пътища, улична мрежа и сгради – публична общинска собственост. Предварителното изпълнение е необходимо с оглед спазването на срока за подаване на предложението до министъра на финансите за трансформиране на средствата от целевата субсидия за капиталови разходи в целеви трансфер за финансиране на текущи ремонти. От забавянето на изпълнението могат да настъпят значителни или трудно поправими вреди за общината, изразяващи се в невъзможност за своевременно осигуряване на необходимото финансиране и извършване на неотложните ремонтни дейности, което би засегнало нормалното функциониране и безопасната експлоатация на общинската инфраструктура.


Решението е прието на заседание на Общински съвет-Дулово, проведено на 21.07.2026 година, Протокол № 41, т.1 от дневния ред, по Предложение № ОбС-04-239/17.07.2026 г. и е подпечатано с официалния печат на Общински съвет-Дулово.

